**ПРОЕКТ!**

**ДОГОВОР**

**За обособена позиция №1**

№………………/……… 2017 г.

Днес, ……… 2017 г., в град Русе, между:

**1. ОБЩИНА РУСЕ,** адрес: гр. Русе, пл. „Свобода” №6, ЕИК по БУЛСТАТ: 000530632, представлявана от ПЛАМЕН ПАСЕВ СТОИЛОВ – Кмет на Община Русе, наричана по-долу ВЪЗЛОЖИТЕЛ, от една страна,

и

**2. ……………….…....……………,** с адрес на управление: .........................……, ЕИК………………….……….., представляван от: ……………………….........................…….., в качеството му на ……........................……………, наричан по-долу ИЗПЪЛНИТЕЛ, от друга страна

**на основание чл. 112, ал. 1 от ЗОП,** във връзка с проведена открита процедура за възлагане на обществена поръчка по чл. 20, ал. 1, т. 1, б. „б“ от ЗОП с предмет: „Доставка на санитарно-хигиенни материали за нуждите на Община Русе и второстепенните разпоредители, които не са самостоятелни юридически лица и не са възложители по ЗОП“ по **Обособена позиция №1:** „Доставка на домашни потреби и санитарни материали за нуждите на Община Русе и второстепенните разпоредители, които не са самостоятелни юридически лица и не са възложители по ЗОП“ **и съгласно Решение №........./.........2017 г. на ВЪЗЛОЖИТЕЛЯ** за определяне на ИЗПЪЛНИТЕЛ, **се сключи настоящият договор, с който страните по него се споразумяха за следното:**

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава със своя организация, на своя отговорност и със свои ресурси, периодично да доставя франко обектите на ВЪЗЛОЖИТЕЛЯ и на съответните второстепенни разпоредители стоки по обособена позиция №1 „Доставка на домашни потреби и санитарни материали за нуждите на Община Русе и второстепенните разпоредители, които не са самостоятелни юридически лица и не са възложители по ЗОП“, подробно описани в Ценовото предложение и Техническите спецификации, неразделна част от настоящия договор.

**(2)** Обектите за доставка са описани в Приложение към настоящия договор.

**(3)** Видовете и количествата материали, подлежащи на доставяне и мястото на доставка се уточняват допълнително между страните въз основа на периодични заявки от ВЪЗЛОЖИТЕЛЯ, съобразно неговите конкретни нужди и финансови възможности.

**(4)** ВЪЗЛОЖИТЕЛЯТ си запазва правото да променя предварително определените (прогнозни) количества според потребностите му.

**(5)** В съпроводителен документ, на опаковката, върху етикета или по друг начин да са посочени срок на годност, производител и съдържание на стоките (за тези, за които е приложимо).

 **II. СРОК НА ДОГОВОРА И СРОК ЗА ИЗПЪЛНЕНИЕ НА ДОСТАВКИТЕ**

**Чл. 2.** **(1)** Договорът е със срок на действие 24 месеца, считано от датата на влизането му в сила.

**(2)** Договорът влиза в сила от датата на подписването му от двете страни.

**(3)** Срокът за изпълнение на доставките е ……. работни дни *(съгласно Предложението за изпълнение на поръчката на ИЗПЪЛНИТЕЛ)* след получаване на заявка от съответния заявител.

**III. ЦЕНА И НАЧИН НА ПЛАЩАНЕ**

**Чл. 3. (1)** Общата прогнозна стойност на договора е ………. лв. (словом: …………. лева) без включен ДДС или …………. лв. (словом: ………… лева) с включен ДДС, съгласно ценовото предложение на ИЗПЪЛНИТЕЛЯ за обособена позиция №1, представляващо неразделна част от настоящия договор.

**(2)** Единичните цени (в лева без ДДС) на доставяните артикули, предмет на настоящия договор са описани в Ценовото предложение, неразделна част от договора.

**(3)** Единичните цени по настоящия договор не могат да се изменят за срока на действие на договора.

**(4)** Цените по настоящия договор включват всички разходи на ИЗПЪЛНИТЕЛЯ за извършените доставки.

**(5)** Стойността на настоящия договор е прогнозна и формирана на база предвидените прогнозни количества стоки и оферираните единични цени. ВЪЗЛОЖИТЕЛЯТ си запазва правото да закупи по-малко или повече от предвидените стоки на база конкретните нужди за периода на изпълнение на договора.

**(6)** Всички плащания по настоящия договор ще се извършват по банков път по следната банкова сметка на ИЗПЪЛНИТЕЛЯ:

Обслужваща банка: ……………………………

Банкова сметка: ……………………………….

Банков код: ……………………………………..

Титуляр на сметката: ……………………………..

**(7)** Плащането на заявените количества стоки се извършва в лева по банков път по сметка на ИЗПЪЛНИТЕЛЯ в срок от 30 (тридесет) дни, считано от приемането на доставката от съответния заявител без забележки след проверка на качеството и количеството на представените стоки, подписване на приемо-предавателен протокол между страните, удостоверяващ извършване на доставката, и представяне на фактура оригинал, издадена на Община Русе или съответния второстепенен разпоредител.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4.** ИЗПЪЛНИТЕЛЯТ има право:

1. Да получи договорената цена за изпълнение на всяка приета доставка съгласно регламентирания в настоящия договор срок;

2. Да получи от ВЪЗЛОЖИТЕЛЯ необходимото съдействие и информация, необходими му за качественото изпълнение на договора.

**Чл. 5. (1)** ИЗПЪЛНИТЕЛЯТ се задължава:

1. Да изпълнява в пълен обем заявките на съответния заявител в срок до …………. работни дни от получаване на съответната заявка, при спазване на действащите норми за качество в РБългария.

2. Да осигури необходимите финансови, човешки и материални ресурси, необходими за пълното и точно изпълнение на договора.

3. Да носи пълна отговорност за нанесени увреждания, щети, повреди и други подобни на ВЪЗЛОЖИТЕЛЯ и трети лица по време на изпълнение на договора.

4. Да уведомява незабавно писмено ВЪЗЛОЖИТЕЛЯ за всички възникнали трудности и проблеми при изпълнение на предмета на договора, които могат да осуетят постигането на крайните резултати, както и за мерките, които са взети за отстраняването им.

5. Да не използва по никакъв начин, включително за свои нужди или като разгласява пред трети лица, каквато и да е било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на настоящия договор, като не допуска такива действия да бъдат извършени и от служителите му.

6. ИЗПЪЛНИТЕЛЯТ няма право да се позове на незнание и/или непознаване на дейностите, свързани с изпълнение на предмета на договора, поради която причина да иска изменение на същия.

7. За извършената от подизпълнители работа ИЗПЪЛНИТЕЛЯ носи пълна отговорност, като участието им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор. Изпълнителят се задължава да сключи договор за подизпълнение, ако е обявил в офертата си ползването на подизпълнител/и, като в 3-дневен срок от сключване на договор за подизпълнение или на допълнително споразумение за замяна на посочен в офертата подизпълнител предостави на Възложителя копие от него, както и доказателства, че са изпълнени условията по чл. 66, ал. 2 и 11 от ЗОП.

**(2)** ИЗПЪЛНИТЕЛЯТ поема задължение да осигури действията по ал. 1 от всяко лице от екипа си.

**(3)** ИЗПЪЛНИТЕЛЯТ поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на договора или като последица от него. ВЪЗЛОЖИТЕЛЯТ не носи отговорност, произтичащата от искове или жалби, вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение на правата на трето лице.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** ВЪЗЛОЖИТЕЛЯТ има право:

1. Да иска от ИЗПЪЛНИТЕЛЯ да изпълни възложените дейности по чл.1, ал.1 от настоящия договор в уговорения срок, без недостатъци и отклонение от уговореното, в условията на настоящия договор, техническата спецификация и техническото предложение.

2. Да изисква и получава информация за хода на изпълнението на този договор, както и да осъществява текущ контрол.

3. Да дава указания на ИЗПЪЛНИТЕЛЯ,които са задължителни за него, по повод изпълнението на възложените дейности.

4. Да извършва проверки на документите на ИЗПЪЛНИТЕЛЯ, свързани с изпълнението на настоящия договор.

5. Да откаже доставка при необосновано закъснение, достоверно консатирани отклонения в качесвото или количеството на стоките, без това да освобождава ИЗПЪЛНИТЕЛЯ от по-нататъшна отговорност.

6. Да прави рекламации при доставка на некачествени стоки, които не са в съответствие с техническата специфкация.

7. Да изисква от ИЗПЪЛНИТЕЛЯ да сключи и да му предостави договори за подизпълнение с посочените в офертата му подизпълнители.

**Чл. 7.** ВЪЗЛОЖИТЕЛЯТ се задължава:

1. Да създаде необходимата организация за изпълнението на договора.

2. Да заплаща всяка приета доставка по начина и в срока, указани в настоящия договор;

3. Да осигури на ИЗПЪЛНИТЕЛЯ съдействието, информацията и документите, необходими му за качественото изпълнение на предмета на договора;

4. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок до 5 работни дни от датата на узнаване.

**VI. ПРЕДАВАНЕ И ПРИЕМАНЕ НА СТОКИТЕ**

**Чл. 8. (1)** Всяка доставка се извършва от ИЗПЪЛНИТЕЛЯ най-късно до .......... работни дни *(съгласно Предложението за изпълнение на поръчката на ИЗПЪЛНИТЕЛЯ)* след подаване на заявка от съответния заявител.

**(2)** Предаването на стоките от съответната доставка се извършва от представител на ИЗПЪЛНИТЕЛЯ.

**(3)** Приемането на стоките се извършва от представител на съответния заявител, който установява количеството и качеството на артикулите, след което се съставя приемо-предавателен протокол, удостоверяващ изпълнената доставка.

**(4)** За приети и подлежащи на заплащане ще се считат само тези доставки, за които съответният заявител е установил съответствие между заявените и доставени стоки по отношение на асортимент и количество и изпълнени в договорения срок.

**Чл. 9. (1)** При констатирани отклонения в количеството или качеството при приемането и предаването на стоките или при извършване на доставка след срока по чл. 8, същата се счита за неизпълнение по договора и не се приема от съответния заявител, а ИЗПЪЛНИТЕЛЯТ се задължава да достави разликата или да подмени за своя сметка неотговарящите стоки с такива със съответното качество в рамките на съответния ден.

**(2)** В случаите по предходната алинея всички разходи по неприетата доставка, включително и по установяване на качеството на стоката са за сметка на ИЗПЪЛНИТЕЛЯ.

**VІI. НЕПРЕОДОЛИМА СИЛА**

**Чл. 10. (1)** Страните по договора не дължат обезщетение за претърпени вреди и пропуснати ползи, ако те са причинени от непреодолима сила. Тази разпоредба не се отнася до права или задължения, които е трябвало да възникнат или да бъдат изпълнени преди настъпването на непреодолимата сила. По смисъла на настоящия договор *„Непреодолима сила”* е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни изпълнители, представители или служители), не е възможно да бъде предвидена при спазване на принципа на добросъвестността и се окаже непреодолима. Дефекти в артикулите или закъснения в доставянето им, трудови спорове, стачки или финансови затруднения **не могат** да бъдат използвани за позоваване на „непреодолима сила”. Никоя страна не носи отговорност за нарушение на нейните договорни задължения, ако е била възпрепятствана да ги изпълнява заради наличие на извънредна ситуация.

**(2)** Страната, която не може да изпълни задължението си поради непреодолима сила, е длъжна в срок до три работни дни от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок, съответната страна дължи обезщетение за вреди по смисъла на Раздел IX от настоящия договор.

**(3)** Докато трае непреодолимата сила, изпълнението на задължението се спира.

**(4)** Не е налице непреодолима сила, ако съответното събитие е вследствие на неположена грижа на ИЗПЪЛНИТЕЛЯ или при полагане на дължимата грижа, то би могло да бъде преодоляно.

**VІІI. ГАРАНЦИЯ ЗА ИЗПЪЛНЕНИЕ**

**Чл. 11. (1)** При подписване на настоящия договор ИЗПЪЛНИТЕЛЯТ представя гаранция, обезпечаваща изпълнението на договора във формата на документ за внесена парична сума/банкова гаранция/застраховка, която обезпечава изпълнението чрез покритие на отговорността на изпълнителя *(ненужното се изтрива)* в размер на ................. лева, равняващи се на 2% от общата прогнозна стойност на договора без ДДС.

**(2)** ВЪЗЛОЖИТЕЛЯТ освобождава гаранцията, обезпечаваща изпълнението на договора в тридесетдневен срок след датата на изтичане на срока на договора. ВЪЗЛОЖИТЕЛЯТ не дължи лихви на ИЗПЪЛНИТЕЛЯ за периода, през който средствата законно са престояли при него.

**(2)** ВЪЗЛОЖИТЕЛЯТ има право да усвои изцяло или част от гаранцията, обезпечаваща изпълнението на договора при неточно изпълнение на задължения по него от страна на ИЗПЪЛНИТЕЛЯ, вкл. при възникване на задължение на ИЗПЪЛНИТЕЛЯ за плащане на неустойки.

**(3)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, равна на размера на начислените неустойки в настоящия договор, ако ИЗПЪЛНИТЕЛЯТ е надвишил срока за изпълнение на доставките.

**(4)** При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

**(5)** В случаите на усвояване от ВЪЗЛОЖИТЕЛЯ на суми от гаранцията за изпълнение на договора, ИЗПЪЛНИТЕЛЯТ е длъжен в срок до 10 работни дни да възстанови пълния размер на гаранцията. Ако ИЗПЪЛНИТЕЛЯТ не възстанови размера на гаранцията, ВЪЗЛОЖИТЕЛЯТ има право да прекрати с едностранно волеизявление и без предизвестие този договор и да задържи останалия размер на предоставената гаранция за изпълнение.

**(6)** ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, до приключването му чрез споразумение или с влязло в сила съдебно решение. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. Ако спорът е решен в полза на ИЗПЪЛНИТЕЛЯ, ВЪЗЛОЖИТЕЛЯТ освобождава гаранцията в срок от 30 дни от узнаването на съдебния акт, без да дължи лихви или неустойки.

**ІX. ОТГОВОРНОСТИ ПРИ НЕИЗПЪЛНЕНИЕ**

**Чл. 12. (1)** В случай на разваляне на договора от страна на ВЪЗЛОЖИТЕЛЯ поради причина, за която ИЗПЪЛНИТЕЛЯТ носи отговорност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от общата прогнозна стойност на договора с ДДС, като ВЪЗЛОЖИТЕЛЯТ има право да задържи сумата по представената гаранция за изпълнение, а остатъка – да прихване от дължими плащания по договора. При разваляне на договора ИЗПЪЛНИТЕЛЯТ има право да получи само стойността на изпълнените до датата на развалянето доставки, след приспадане на неустойката.

**(2)** При неспазване на определените срокове за изпълнение на договора /забава/, ИЗПЪЛНИТЕЛЯТ дължи неустойка в размер на 2% от общата прогнозна стойност на договора с ДДС, за всеки просрочен ден. Неустойката се дължи до окончателно отстраняване на всички недостатъци в изпълнението в качествено и количествено отношение.

**(3)** Дължимите неустойки и обезщетения се удържат от гаранцията за изпълнение или се прихващат от дължимите плащания по договора.

**(4)** Ако вредите, претърпени от ВЪЗЛОЖИТЕЛЯ са в по-голям размер от неустойката, същият има право да търси по съдебен ред обезщетение за разликата, в съответствие с общите правила на гражданското законодателство.

**(5)** Неизвършена работа не се заплаща.

**(6)** Отговорността на страните по договора се изключва в случаите на непреодолима сила.

**Х. ПРЕКРАТЯВАНЕ НА ДОГОВОРА**

**Чл. 13. (1)** Настоящият договор се прекратява:

1. С изтичане на срока на договора;

2. По взаимно съгласие на страните, изразено в писмена форма;

3. При настъпване на обективна невъзможност за изпълнение на възложената работа;

4. По реда на чл. 87 от ЗЗД при виновно неизпълнение на съответните задължения, описани в Раздел IV;

5. При системна (повече от 2 пъти) или продължителна (повече от 5 работни дни) забава в изпълнението на дейностите по договора.

6. В случаите по чл. 118 от Закона за обществените поръчки.

**(2)** ВЪЗЛОЖИТЕЛЯТ има право да прекрати договора едностранно със седемдневно писмено предизвестие, без от това да произтичат финансови или други задължения за ВЪЗЛОЖИТЕЛЯ в следните случаи:

1. Ако изпълнителят бъде обявен в несъстоятелност;

2. При прекратяване с ликвидация на юридическото лице-изпълнител;

3. При констатиран конфликт на интереси;

**(3)** ВЪЗЛОЖИТЕЛЯТ има право да развали договора:

1. При пълно или частично неизпълнение, или забавено изпълнение от страна на ИЗПЪЛНИТЕЛЯ;

2. При отпадане на основанията за изпълнение на договора в резултат на съществена промяна в обстоятелствата, по причини, които ВЪЗЛОЖИТЕЛЯТ не е могъл да предвиди или предизвика, като в този случай не се дължат неустойки;

**ХI. ЗАКЛЮЧИТЕЛНИ РАЗПОРЕДБИ**

**Чл. 14.** Всички съобщения между страните по този договор се осъществяват в писмена форма, като се индивидуализира договора и информацията се изпраща до лицатаза контакти на страните, както следва:

**Лице за контакт от страна на ВЪЗЛОЖИТЕЛЯ**:

*имена* ……..*адрес:* ………………………, *тел*.:……………….., …………, *e-mail*:

**Лице за контакт от страна на ИЗПЪЛНИТЕЛЯ**:

*имена* ……..*адрес:* ………………………, *тел*.:……………….., …………, *e-mail*:

**Чл. 15.** Ако някоя от страните промени адреса си или лицето за контакт, без да уведоми писмено другата страна за промяната, то последната не отговаря за неполучени съобщения и изявления по повод на договора и последните се считат за редовно получени от страната, до която са адресирани.

**Чл. 16.** Когато в този договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към възнаграждението за изпълнение на договора.

**Чл. 17.** Недействителността на някоя клауза от договора или на допълнително уговорени условия не води до недействителност на друга клауза или на договора като цяло.

**Чл. 18.** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в настоящия договор, се прилага законодателството на Република България, като страните уреждат отношенията си чрез споразумение. При невъзможност за постигане на споразумение, спорът се отнася за решаване пред компетентния български съд.

**Чл. 19.** За неуредените в настоящия договор въпроси се прилагат разпоредбите на действащото българско законодателство.

*Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.*

Неразделна част от настоящия договор са следните приложения:

- Списък на обектите за доставка;

- Техническа спецификация;

- Предложение за изпълнение на поръчката;

- Ценово предложение.

**ВЪЗЛОЖИТЕЛ: ИЗПЪЛНИТЕЛ:**

ПЛАМЕН СТОИЛОВ

*Кмет на Община Русе*

САБИНА МИНКОВСКА

*Началник отдел ФС*